संवादसूत्र, भुवनेश्वर : राज्य में डेंगू का प्रकोप राजधानी ही नहीं प्रदेश के 28 जिलों में फैला हुआ है। अब तक सरकार ने 5 लोगों की मौत डेंगू से होने की बात मानी है। स्वास्थ्य विभाग की के अनुसार, विगत 17 जून तक राज्य के विभिन्न जिलों के 8526 मरीजों का नमूना लिया गया था जिसमें से 1532 में डेंगू के लक्षण पाए गए। सबसे अधिक 451 डेंगू पॉजिटिव खुर्दा जिले में पाए गए हैं। कटक जिले में 325, रायगढ़ा में 133 मरीज डेंगू से प्रभावित मिले हैं। इसी तरह जगत¨सहपुर जिले में 65, जाजपुर में 63, पुरी में 56, कालाहांडी में 53, बालेश्वर में 44 मरीजों में डेंगू के लक्षण पाए गए। सबसे कम 3 लोग कंधमाल जिले में डेंगू से पीड़ित मिले।